Mads Søgaard

Mads Søgaard (*13. december, 2000, Aalborg, Dánsko) je dánsky profesionálny hokejový brankár, ktorý aktuálne pôsobí v tíme Ottawa Senators v National Hockey League.

 Kariéra 
Mads Søgaard hokejovo vyrastal v dánskych mestách Aalborg a Esbjerg, kde pôsobil v ich juniorských programoch. Do zámoria sa rozhodol odísť v roku 2017, kde nastupoval v druhej najvyššej americkej juniorskej lige NAHL a neskôr v elitnej kanadskej WHL, kde bol v roku 2019 menovaný do druhého All-Star tímu. 

Dánsko reprezentoval a dvoch juniorských Majstrovstvách sveta do 18 rokov Divízie 1A (kde získal dve bronzové medaile v rokoch 2017 a 2018) a dvoch Majstrovstiev sveta do 20 rokov Elitnej Divízie (2018, 2019) a jedných Divízie 1A (2020). 

Do NHL bol draftovaný tímom Ottawa Senators v 2. kole (celkovo ako 37.) v roku 2019. 

Seniorskú kariéru začal v najvyššej dánskej súťaži Metal Ligaen, kde pôsobil v sezóne 2020/2021 v tíme Esbjerg Energy. V tom istom roku podpísal svoj nováčikovský kontrakt s Ottawou a začal pôsobil aj v tíme Belleville Senators v American Hockey League. Beleville sa stal jeho hlavným klubovým pôsobiskom s občasným povolaním do prvého tímu Senators. V tíme od roku 2022 zastáva pozíciu tretieho brankára. Po nováčikovskej zmluve, ktorá mu platila v rokoch 2021-2024, podpísal dvojročné predĺženie dvojcestného kontraktu v hodnote 775 tisíc amerických dolárov ročne na úrovni NHL. 

Zúčastnil sa seniorských Majstrovstiev sveta v roku 2021 a dvoch olympijských kvalifikácii (2020, 2024), ale ani na jednom z týchto turnajov sa do bránkoviska nedostal.

Debut v NHL zažil 1. apríla 2022 proti Detroitu Red Wings. Zneškodnil 27 z 29 striel a priviedol Ottawu k výhre 5:2.

V NHL k 13.1.2026 odchytal 30 zápasov, z ktroých 11 vyhral, 11 prehral, 3 prehral v nadstavovanom čase, pripísal si 87,5% úspešnosť zákrokov a 3,7 priemer inkasovaných gólov na zápas.

V roku 2026 bol menovaný do dánskeho výberu na Zimné olympijské hry 2026.

 História zmlúv NHL 
+TímRok začiatkuRok koncaCAP HIT*Typ zmluvy**Ottawa Senators20212024925 000 $dvojcestná, nováčikovskáOttawa Senators20242026775 000 $dvojcestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia v 2000
Kategória:Narodenia 13. decembra
Kategória:Dánski hokejisti
Kategória:Dánski hokejoví brankári
Kategória:Brankári Ottawa Senators
Kategória:Hokejisti draftovaní klubom Ottawa Senators
Kategória:Účastníci MS v hokeji 2021